സിബിഎസ്ഇ ഫലം വന്നില്ലെങ്കിലും ഡിഗ്രി കോഴ്സിന് അപേക്ഷിക്കാം ന്യൂഡല്ഹി സിബിഎസ്ഇ 12ാം ക്ലാസ് പരീക്ഷയെഴുതുന്ന പ്രൈവറ്റ് കറസ്പോണ്ടന്റ്സ് കംപാര്ട്ട്മെന്റ് വിദ്യാര്ഥികള്ക്ക് ഫലം വരുന്നതിനുമുമ്ബെ ഡിഗ്രി കോഴ്സുകള്ക്ക് താല്ക്കാലിക അപേക്ഷ നല്കാമെന്ന് സുപ്രീംകോടതി. ഫലം വന്ന് ഒരാഴ്ചയ്ക്കുള്ളില് കോളേജിനെ അറിയിക്കാമെന്ന ഉറപ്പുനല്കിയാല് മതിയെന്ന് ജസ്റ്റിസുമാരായ എ എം ഖാന്വില്ക്കര്, ഋഷികേശ് റോയി, സി ടി രവികുമാര് എന്നിവരുള്പ്പെട്ട ബെഞ്ച് വ്യക്തമാക്കി. ഫലംവരാത്തവര്ക്ക് താല്ക്കാലിക അപേക്ഷ സമര്പ്പിക്കാമെന്ന് യുജിസിയും എഐസിടിഇയും കോടതിയെ അറിയിച്ചിരുന്നു. എല്ലാ ഫലവും സെപ്തംബര് 30നകം പുറത്തുവരുമെന്ന് സിബിഎസ്ഇ അറിയിച്ചു. പ്രൈവറ്റ് കറസ്പോണ്ടന്റ്സ് പരീക്ഷാഫലം എത്രയുംവേഗം പ്രസിദ്ധപ്പെടുത്താന് നിര്ദേശിക്കണമെന്ന ഹര്ജിയിലാണ് ഇടപെടല്. ഒരു ലക്ഷത്തോളം വിദ്യാര്ഥികള് പ്രൈവറ്റ് കംപാര്ട്ട്മെന്റ് പരീക്ഷ എഴുതുന്നുണ്ടെന്ന് ഹര്ജിക്കാര് ചൂണ്ടിക്കാട്ടി. എന്നാല്, പല കോളേജിലും ഡിഗ്രി പ്രവേശനം ആരംഭിച്ചു.